Worcester F 80 Distinctiones

55 Docenda

Docenda sunt tria. Que cauenda, que agenda, que expectanda. Primo ergo cauenda sunt mala, sicut magister gramaticum docet cauere ab incongruitate, bellator discipulum ab ictibus, medicus egrotum a nocentibus, Leu. 15[:31]: *Docebitis filios Israel vt caueant* inimicicias. Tob 1[:10]: *Quem ab infancia docuit timere Deum et* cauere *ab omni* malo. Sicut agere bona. Hoc enim docent facto, scilicet, creature, etiam irrationales, quia serpentes prudenciam munienta temporanciam, formice prouidenciam, aues quedam iusticiam insubueniendo inpotentibus sui generis, Job 12[:7]: *In-*

/fol. 231ra/

*teroga jumenta, et docebunt te;* volucres *celi, et indicabunt tibi*. Isai.[[1]](#footnote-1) 48[:17]: *Ego Dominus docens* *te utilia*. Secundo expectare. Premia sicut mercator docet filium de lucro, Matt. 13[:54]: *Docebat eos*[[2]](#footnote-2) de regno Dei. Dan. 10[:14]: *Veni vt docerem te que ventura sunt populo in nouissimis diebus*.

¶ Circa formam docendi nota quod docendum est instanter commouendo. Sicut sol cotidie girat illuminado, Luc. 19[:47]: *Erat cotidie docens in templo*. Et Act. 18[:24-25] dicitur de *Apollo* quod *docebat diligenter ea que sunt*, etc. [2] Tim. 4[:2]: *Predica verbum insta opportune, importune*.

¶ Secundo docendum est audacter communiando vt doctor habeat verbum, quasi mallium conterentem petras. Sic docebat baptistam, Matt. 23[:33] et Luc. 3[:7]: *Genimina viparum, quis ostendit vobis*, etc. Et Matt. 3[:10]: *Omnis arbor, que non facit fructum bonum excidetur*. [2] Tim. 4[:2]: *Argue, obsecra, increpa*.

¶ Tercio docendum est humiliter promittendo, sicut boni operanti promittitur, sicut docebat Christus, Matt. 5[:3]: *Beati pauperes, quoniam* vestrum, etc. Psal. [142:10]: *Doce me facere voluntatem tuam quia Deus meus es tu*, etc.

¶ Circa finem et intencionem docendi nota quod filius debet esse triplex.

¶ Prima conuersio peccatorum ad Deum, sicut docens rectam viam reducit errantem a deuio, Psal. [50:15]: *Docebo iniquos vias tuas, et impii ad te conuertentur*.

¶ Secunda roberacio iustorum ad bonum, sicut radius solaris influens nutrit et fortificat plantas, stimulus excitat bouem, Prou. 9[:9]: *Doce iustum et festinabit accipere*.

¶ Tercia est glorificacio docencium pariter et audiencium, [1] Tim. 4[:16]: *Attende tibi et doctrine. Hoc enim faciens*, etc. Eccli. 30[:2]: *Qui docet filium laudabitur in illo, et in medio domesticorum*, scilicet bonorum, *gloriabitur*. Sed nota quod in docente requiritur vita. Nam doctrina sine vita est sicut littera sine sigillo que non facit fidem, Matt. 10[:18], dum steteritis ante reges, etc. Multi enim docent non quid, id est, firmam vitam sed magis vanas opiniones aut confabulationes, sicut ille qui diu studuit quod musca habet multos pedes et alas et homo tantum duos pedes et nullas alas.

¶ Bonus quippe doctor[[3]](#footnote-3) docet tripliciter quia sermonibus veritatis, operibus scientatis, similitudibus congruitatis. Ideo

/fol. 231rb/

Christus est mutandus propter exemplum, audiendus propter documentum, amandus propter solacium et consorcium.

1. Isai. ] *om.* and left empty. [↑](#footnote-ref-1)
2. eos ] Lambeth *corr.* nos F 80. [↑](#footnote-ref-2)
3. doctor ] *add.* ~~qui~~. [↑](#footnote-ref-3)